cyanic-selkie/wikianc huggingface dataset:
Hossein Hamadani
Libben en wurkpaad
Hamadani wie de auteur fan in autobiografy wêrfan't de titel oerset wurde kin as Broer, It Is in Plicht. Yn 2015 waard er útstjoerd nei Syrje, dêr't er as adviseur tsjinje moast foar it mei Iraan befreone, mar troch ûnderskate groepen opstannelingen yn it nau brochte rezjym fan diktator Basjar al-Assad. Teffens stie Hamadani oan it haad fan it Quds Detasjemint fan 'e Revolúsjonêre Garde, dat yn 'e Syryske Boargeroarloch aktyf militêre operaasjes ûndernaam ta stipe fan it Syryske regearingsleger. Op 7 oktober 2015 kaam Hamadani om yn 'e Syryske stêd Aleppo, by in oanfal troch de terroristyske opstannelingebeweging Islamityske Steat.
Derek Warwick
Derek Stanley Arthur Warwick (Alresford, 7 jannewaris 1985) is in earder Ingelsk Formule 1-koereur. Hy naam 162 kear diel oan de Formule 1. Yn 1992 wûn Warwick de 24 oeren fan Le Mans.
Basilyk fan Us-Leaffrouwe fan 'e Ingels (Assisi)
Yn it jier 2000 waard de basilyk mei oare fransiskaanske monuminten fan Assisi ynskreaun yn it wrâlderfgoed fan UNESCO.
Omskriuwing
It ynterieur is ienfâldich mar elegant; de dekoraasjes binne fierder útsein yn de sydkapellen beheind. It skip en de sydskippen binne wer opboud yn neoklassisistyske styl troch Luigi Poletti.
Luciano Pavarotti
Jonkheid
Sjonge die er foar it earst yn in pleatslik tsjerkekoar, tegearre mei syn heit, dy't sljocht op opera wie en sels in fertsjinstlik amateurtenoar wie. Doe't dat "Rossini Mannenkoar " de earste priis wûn yn de Llangollen International Singing Competition yn Wales, besleat de jonge Luciano om him folslein oan de muzyk te wijen.
De ein
Op 6 septimber 2007 stoar Pavarotti. Syn lichem waard oerbrocht nei de katedraal fan Modena, dêr't it publyk ôfske fan him nimme koe foarôfgeand oan syn begraffenis op 8 septimber 2007. De útfeartmis, dêr't de Italjaanske premier Romano Prodi by oanwêzich wie, waard laat troch kardinaal Tarcisio Bertone, steatssekretaris fan it Fatikaan. De Italjaanske tenoar Andrea Bocelli song Mozarts Ave Verum Corpus en der waard in fideo sjen litten fan it Panis angelicus ('Brea fan de ingelen'), dat Pavarotti sels, tegearre mei syn heit Fernando, yn 1978 yn deselde katedraal songen hie. De oanwêzigens fan tûzenen bewûnderers, politisy, ferneamde lju lykas de tenoaren Plácido Domingo en José Carreras, U2-sjonger Bono, earder FN-sekretaris-generaal Kofi Annan en tal fan telefyzjekamera's makken dat it barren in soad weihie fan in steatsbegraffenis. It stuntteam Frecce Tricolori fan de Italjaanske loftmacht skreau de Italiaanske trijekleur yn de loft by it fleanen oer de katedraal. De sjonger waard yn besletten rûnte beïerdige tichtby earder ferstoarne famyljeleden, dêr't ûnder oare sy âlden en deaberne soantsje Ricardo by wiene, op in tsjerkhôf tichtby syn hûs yn Modena.
Star Trek: The Animated Series
Untstean
Noch wylst Star Trek: The Original Series rûn, wie Lou Scheimer fan tekenfilmstudio Filmation al yn ûnderhanneling mei produsint Paramount Television, tillefyzjenetwurk NBC en betinker Gene Roddenberry om in spin-off te meitsjen yn 'e foarm fan in tekenfilmsearje. Mei Paramount wied er it gau iens, mar troch de op dat stuit bittere relaasje fan Paramount mei Roddenberry slagge it jierrenlang net om alle belanghawwenden om 'e tafel te krijen.
Intruder
"Intruder", "Intruders", "The Intruder" of "The Intruders" hat yn de Wikipedy ferskate betsjuttings:
Star Trek: The Animated Series
Produksje
De opnamen foar Star Trek: The Animated Series setten yn juny 1973 útein, en de earste ôflevering waard op 8 septimber fan dat jier útstjoerd troch NBC. De searje rûn úteinlik twa seizoenen, fan 1973 oant en mei 1974, en der waarden yn totaal 22 ôfleverings fan 24 minuten makke.
Dzsingisz Gabor
Karriêre
Fuort nei syn ôfstudearjen fûn Gabor wurk as amtner by it Ministearje fan Ekonomyske Saken. Dêr wurke er oant 1971 op 'e ôfdieling Skipsbou, en doe in jier op it direktoraat-generaal fan Yndustry en Hannel. Fan 1972 oant 1975 wied er amtner op 'e ôfdieling Ekonomyske Saken fan 'e gemeente De Haach, en fan 1975 oant 1978 hied er by dy gemeente de funksje fan ûndersykskoördinator. Dêrnei wie er oant 1982 de sjef kabinet fan 'e boargemaster fan De Haach en doe oant 1983 haad fan 'e ôfdieling Ekonomyske Saken.
Mary Carey (pornografysk aktrise)
Jonkheid en oplieding
Yn Floarida gie Carey troch mei de dûnslessen dy't se yn Cleveland al folge hie, en op skoalle hearde se ta de bêsten fan har klasse. Mei tolve jier makke se har dûnsdebút yn in opfiering fan De Nutekreaker by it Miami City Ballet. Neitiid liet se har ynskriuwe op in prestizjeuze balletskoalle, en oan 'e ein fan 'e middelbere skoalle waarden har troch ferskate dûnsopliedings stúdzjebeurzen oanbean. Mar om dyselde tiid hinne, yn 1996, waard by har pake longkanker fêststeld, in krupsje dêr't de man binnen in pear moannen tiid oan beswiek. Har beppe wie oanhelle mei de sykte fan Parkinson, dy't yn dyselde snuorje almar slimmer waard. Boppedat begûn Carey har te ûntjaan fan in spjochtich fanke ta in foluptueuze, boarstige jonge frou, wat har karriêre as ballerina yn 'e wei stie. Har learaars retten har oan om op dieet te gean en in boarstferlytsing te nimmen, mar dêr fielde Carey neat foar, dat ynstee joech se it ballet deroan en waard se lid fan it cheerleaderstiim fan 'e Steatsuniversiteit fan Floarida, dêr't se studearre.
Priveelibben
Carey waard yn 2005 arrestearre yn Lakeview, yn 'e steat Washington, doe't by in undercover-plysje-operaasje fêststeld wie dat se dêre op it poadium yn in stripklub harsels op in seksuële wize befield hie. It die bliken dat der in pleatslike feroardering wie dy't soks ferbea. Carey besleat in skikking te treffen en krige in straf oplein fan 19 moannen finzenisstraf ûnder betingst (dy't se útsitte moatte soe as se binnen ien jier nochris sa'n freeslike skanddie útheefde). Carey hat twaris troud west. Har earste houlik rûn yn 2004 út op in skieding. Op 12 july 2009 wertroude se mei in Mario Monge, in elektrisiên.
Lily Collins
Karriêre
Collins har aktearkarriêre begûn doe't se in pjut fan twa jier wie, yn 'e BBC-searje Growing Pains (net te betiizjen mei de Amerikaanske komeedzjesearje mei deselde namme). As tiner skreau Collins in kollumn mei as titel NY Confidential foar it Britske tydskrift Elle Girl. Ek hat se stikken skreaun foar Seventeen, Teen Vogue en de Los Angeles Times. Yn 2007 waard se útkard troch it moademerk Chanel om ien fan syn baljûpen te dragen op it Bal des Débutantes. It tydskrift Glamour keas har út as it ynternasjonale model fan it jier yn 2008, en yn 2009 stie se op 'e omslach fan dat blêd.
Lazarus fan Betanië
De opwekking fan Lazarus
Lazarus is in freon fan Jezus en de broer fan Marta en Marije. As Jezus mei syn learlingen oer de Jordaan stutsen is om't it net mear feilich is yn Judea, kriget er it berjocht dat syn freon Lazarus slim siik is. Jezus wachtet noch twa dagen en giet dan pas de reis nei Betanië oan. As Jezus by it doarp fan Lazarus oankomt, rint Lazarus syn suster Marta him al yn 'e mjitte en klaget dan dat it allegear te let is, om't har broer al earder ferstoarn is. Jezus sprekt dan de bekende wurden "Ik bin de opstanning en it libben; dy't yn My leaut, sil yn der ivichheid net stjerre". Marta andert dan dat hja leaut dat Jezus wis de Soan fan God is en rint dêrnei nei hûs ta om har suster Marije te roppen. Marije giet dan ek nei Jezus en mear joaden folgje har. Doe't Marije Him seach smiet hja har skriemend foar Jezus op de grûn. Ek de skriemende Marije seit dat Jezus earder komme moatten hie en dat no alles te let is. Jezus rekke tige oandien en frege wêr't it grêf fan Lazarus wie. By it grêf oankommen frege Jezus de stien foar it grêf wei te heljen, mar Marta makke beswier en sei dat Lazarus dêr al foar de fjirde dei lei, der soe wol ris in heislike lucht hingje kinne. "Ha ik jo net sein dat jo de gloarje fan God sjogge, as jo allinnich mar leauwe?", frege Jezus, en doe hellen se de stien der wei. Jezus die in gebed en frege dêrnei de deade Lazarus út it grêf te kommen. Doe't Lazarus yndied nei bûten kaam mei de wynsels noch om syn lichem, gebea de Heare de omstanners om him te helpen mei it losmeitsjen fan de wynsels.
Ferdjipping
Beneaming
In heale tuskenferdjipping, dy't net it hiele oerflak fan it gebou beslacht, wurdt in tuskenflier, entresol of mezzanine neamd. Sokke tuskenferdjippings binne faak oanbrocht yn âldere gebouwen mei hege plafons, mei as doel om mear flieroerflak te krijen. De boppeste fersjipping hjit, fral wat gebouwen mei in skean dak oangiet, de souder. In lytse souder sûnder berinbere flier, of dêr't men net rjochtop gean kin, wurdt in flierring neamd. Guon gebouwen hawwe sawol in souder as, dêrboppe, in flierring.
Gone Girl (film)
Plot
Fuort nei de útstjoering fan it praatprogramma ûntdekt Boney it lêste bewiismateriaal dat Amy efterlitten hat, wêrnei't se Nick arrestearret foar moard en Margo foar mandéligens oan moard. As Amy lykwols it programma op 'e tillefyzje yn it hûs fan Collings sjocht, is se fassinearre en betinkt se har. Se makket gebrûk fan Collings syn eigen befeiligingskamera's om it lykje te litten as hat Collings har ûntfierd en as hâldt er har tsjin har wil fêst. Se brûkt in sjampanjeflesse om harsels ferwûnings ta te bringen dy't op faginale en anale ferkrêfting wize. Dêrnei ferliedt se Collings om spoaren fan syn sperma yn har fagina te krijen en fermoardet him as er noch op har leit troch him mei in stanleymês de kiel troch te snijen. As se de oare deis ûnder it bloed thúskomt, stiet einlings ûntsjinstriidber Nick syn ûnskuld fêst. Hy kin har wol wat dwaan, mar is twongen om foar it each fan 'e media de rol fan 'e deagelokkige oarehelte te spyljen.
Preproduksje
Nei't de roman yn juny 2012 útkommen wie, naam 20th Century Fox in opsje op 'e filmrjochten. Dêrby betong Flynn dat sy sels de earste ferzje fan it senario skriuwe mocht, ek al hie se dêr alhiel gjin ûnderfining mei. Om har ta te rieden lies se oare senario's en boeken oer it skriuwen fan senario's. Yn desimber 2012 tsjinne se de earste ferzje fan har senario yn. Dat wie foar't Fincher as regisseur by it projekt belutsen rekke. Doe't hy yn dy hoedanichheid oanlutsen waard, hied er fuortendaliks in moeting mei Flynn, wêrby't hja him wist oer te heljen om har as senarioskriuwster oanbliuwe te litten. Dat is tige ûngewoan yn 'e filmyndustry fan Hollywood: ornaris hat de auteur fan it oarspronklike ferhaal nei it oannleverjen fan in kladferzje fan it skript fierders gjin gedoente mei de produksje fan in filmadaptaasje, sadat in profesjonele senarioskriuwer it oernimme kin om mei in ûnbefoaroardiele blik it skript op 'e nij te besjen. Fincher en Flynn giene in yntinsive gearwurking oan dy't foar it meastepart oer de tillefoan plakfûn oant beiden lang om let tefreden wiene mei de definitive ferzje fan it senario.
Prizen
Foar har rol as Amy Elliott Dunne waard Rosamund Pike nominearre foar sawol de Oscar, de Golden Globe, de BAFTA as de Screen Actors Guild Award yn 'e kategory bêste aktrise. Hja wûn de Saturn Award en de Empire Award foar bêste aktrise en prizen op it Ynternasjonaal Filmfestival fan Palm Springs en it Ynternasjonaal Filmfestival fan Santa Barbara. Dêropta waard se noch nominearre foar in grut tal oare prizen, wêrûnder Satellite Award foar bêste aktrise.
Helmond
Helmond leit tusken Nuenen en Deurne. De grutste stêd yn de omkriten is Eindhoven, dêr't it in agglomeraasje mei is. Helmond leit oan de Súd-Willemsfeart en it rivierke de Aa.
Boppekast
De folgjende alfabetten brûkten boppekast:
Anet Bleich
Libben en wurk
Bleich wie redakteur fan it opinyblêd De Groene Amsterdammer en waard yn 1989 kollumniste by de Volkskrant. Se troude mei Max van Weezel en sy krigen yn 1986 in dochter, Natascha van Weezel dy't skriuwster en filmmakker wurde soe.
Bibliografy
Sjoch: Bibliografy Nederlânsktalige Wikipedy
Wenedyk
Foarbyld
Da nów odzej nostry pań kocidzany.
List fan Yslânske ambassadeurs yn Turkmenistan
Dit is in list fan Yslânske ambassadeurs yn Turkmenistan.
Underkast
De ûnderkast is ûntstien út de lytse skriuwletter. Yn 670 waard der yn de Abdij fan Luxueil it earste skrift mei lytse letters skreaun, dy't neffens foarm ferskilden mei de haadletters. Yn de tiid fan Karel de Grutte waard de Karolingyske minuskel ûntwikkele. Doe wie der noch gjin sprake fan letterkasten, want skriften waarden doe mei de hân skreaun. It ferskil yn foarm fan de letters waard lykwols oernaam by de ûntwikkeling fan de boekdrukkeunst, sa om 1450 hinne.
Sint-Lambertustsjerke (Rotterdam)
Ynterieur
Yn 1969 binne der modernisearrings útfierd. De preekstoel, de kommunybank en de oarspronklike banken binne doe ferwidere. Ek waarden de oan Marije en de Hillige Famylje wijde sydalters ôfbrutsen en de romte rjochts fan it haadalter waard ynrjochte as doopkapel. De tsjerke bleau lykwols foar in grut part oarspronklik. It middenskip en it dwersskip hawwe in beskildere houten ferwulft, wylst de sydskippen stiennen gewelven hawwe. Yn it koer binne de oarspronklike brânskildere ramen noch oanwêzich. Tsjin de muorren fan it middenskip steane grutte bylden fan de apostels. Oan de triomfbôge boppe it alter is it Laam Gods mei de fjouwer evangelisten skildere. De tsjerke hat in skildere krúswei fan de Flaming F. van Beers út likernôch 1900. De oarspronklike doopkapel is tsjintwurdich wijd oan Us Leaffrouwe fan Lourdes.
Leslie Hamilton
Leslie Hamilton, wie in Britsk fleander dy't tige súksesfol wie (in flying ace) yn de Earste Wrâldkriich oan it Balkanfront. Hy brocht seis oerwinnings yn loftgefjochten op syn namme. Hy ferdwûn by syn besykjen om as earste in non-stop-flecht fan east nei west oer de Atlantyske Oseaan te meitsjen. Syn Fokker F.VIIa mei de namme St. Raphael, waard foar it lêst sjoen troch de SS Josiah Macy, in skip fan Standard Oil. Hy ferdwûn yn augustus 1927 boppe de Atlantyske Oseaan, en men giet derfan út dat er delstoart is.
Bert Smallenbroek
Libben en wurk
Smallenbroek is troud en hat trije bern.
Grumman A-6 Intruder
It tastel hie gjin kanonnen, mar wie útrist mei protte hardpoints ûnder de fleugels wêr't goed 9000 kg oan wapens oan ophongen wurde koene.
Filton
Filton is in plak en civil parish yn it distrik Súd-Gloucestershire, yn it Ingelske greefskip Gloucestershire. It plak leit oan de noardrâne fan de stêd Bristol, sa'n 7 km fan it sintrum.
Filton hat in protte iepen romte, mei ferskate sportfjilden, in golfbaan en in grut fleanfjild, Bristol-Filton.
De stêd jildt as in sintrum fan de loftfeartyndustry. Der stiet in Airbusfabryk en in Rolls-Royce-motorfabryk. Yn 1910 waard yn Filton de foargonger fan de Bristol Aeroplane Company stichte, dy't wer de foargonger fan BAE Systems is. Nei de Twadde Wrâldoarloch ûntstie út de Bristol Aeroplane Company ek Bristol Cars, dy't dêr op lytse skaal noch sportweinen produsearret.
Marlayne Sahupala
Sjongkarriêre
Neitiid naam Marlayne in nije cd op, mei as titel Meant to Be, dy't yn 2001 útkaam. Datselde jiers trede se mei Hans Vermeulen en de groep City to City op yn it muzykprogramma De Vrienden van Amstel LIVE, dêr't se mei Vermeulen û.m. it nûmer The Alternative Way song. Ek naam se yn 2001 noch in nûmer op mei Gordon, dat in beskieden hit waard.
Jan Smallenbroek (politikus)
Libben en wurk
Smallenbroek wie in soan fan arsjitekt Albert Smallenbroek. Hy folge de Ryks Hegere Boargerskoalle yn Assen. De grifformearde Smallenbroek wie in ARP-foaroanman út Drinte. Begjin jierren tritich gie er oan 't wurk by de Tsjinst Domeinen. Fan 1939 oant 1941 wie er riedslid, wethâlder en nei de kapitulaasje wie er in skoft waarnimmend boargemaster fan de gemeente Elburch. Yn de Twadde Wrâldoarloch wie er in foaroansteand en wisberet fersetsman. Yn 1942 moast er ûnderdûke, mar yn 1944 waard er oppakt en fêstset, earst yn de Amsterdamske finzenis oan de Weteringskâns, dêrnei yn de Skeveningske straffinzenis, dêr't er yn maaie 1945 befrijd waard.
Dûbele rydbaan
Skiednis
Yn 1932 waard de earste Autobahn iepene tusken Keulen en Bonn, mei in lingte fan 21 km. Hy hie lykwols net oer de folsleine lingte dûbele rydbanen.
Wilm Hosenfeld
Libben
Władysław Szpilman fernaam pas yn 1950 dat it Hosenfeld wie dy't him holpen hie. Yn 1957 brocht er in besite oan de widdo fan Hosenfeld yn Thalau, en fertelde har dat har man him fan in wisse dea rêden hie.
Grutte of Sint-Laurenstsjerke (Rotterdam)
Utwreiding
Healwei de jierren 1970 hie de tsjerke mear gebrûksromte nedich. De arsjitekt Wim G. Quist ûntwurp foar dat doel fiif mei grize stien beklaaide kubussen fan fiif by fiif meter, dy't in plak krigen tsjin de noardlike muorre fan de tsjerke. De romte tusken de kubussen is fan glês yn swarte kezinen. It ûntwerp krige in soad krityk en de kubussen waarden "de kisten fan Quist" neamd. De kubussen hawwe in eigen funksje en kinne los fan inoar brûkt wurde.
Abdij fan Corbie
thumb|De kleastertsjerke thumb|Tagongspoarte fan de abdij út 1750 De Abdij fan Corbie wie in Benediktynsk kleaster yn it Frânske plak Corbie yn de delling fan de Somme op sa'n 15 kilometer fan de stêd Amiens. De abdij wie tawijd oan de hillige Petrus.
Dionysius fan Parys
Libben
It âldste dokumint dat wiidweidich oer it libben en de dea fan Dionysius skriuwt is it "Passio SS. Dionysii Rustici et Eleutherii" út likernôch 600. Yn it dokumint wurdt melding makke dat Dionysius tegearre mei seis oare biskoppen yn de 3e iuw út Rome troch paus Fabianus as misjonaris nei Galje stjoerd waard. Neffens de Gallo-Romeinske biskop-skiedkundige Gergoarius fan Tours wie Dionysius yn 250 biskop fan Parys, dat doe noch Lutetia hiet. Gregoarius fan Toers droech ek by oan de betizing mei de hillige Dionysius Areopagita yn de midsiuwen.
Symfony
Romantyske tiid
Nei Beethoven rekke de symfony, yn elts gefal yn Dútslân, in bytsje yn it neigean. Komponisten lykas Felix Mendelssohn en Robert Schumann skreaune al symfonyen, mar dy wurde hjoed net mear as masterwurken beskôge en binne ek net sa wichtich yn harren folsleine wurk. Wichtiger foar de ûntjouwing fan 'e symfony is de Frânsman Hector Berlioz, dy't yn syn Symphonie phantastique it sjenre definityf de Romantyk yn brocht en út syn formele bannen befrijde. Joachim Raff soe ek net fergetten wurde moatte, in neifolger fan Mendelssohn waans wurk yn syn tiid in soad spile waard.
Tom Doherty Associates
Tom Doherty Associates LLC is in Amerikaanske útjouwerij dy't fêstige is yn New York. It bedriuw waard yn 1980 oprjochte troch útjouwer Tom Doherty, en jout benammentlik science fiction- en fantasyliteratuer út. De wichtichste ymprints binne Tor Books en Forge Books.
Suffeet
Punysk
De ferantwurdlikens fan in Kartaachske suffeet wie it foarsitten fan de senaat en de folksgearkomste en it tsjinjen as in rjochter. Harren oantal, termyn en machten kamen aardich oerien mei dy fan in Romeinske konsul, allinnich in suffeet hie gjin macht oer it leger, itjinge de Romeinske konsul wol hie.
Legend of the BoneKnapper Dragon
Plot
Nei't harren boat troch de ûnoplettendheid fan 'e opfarrenden op 'e rotsen fearn en te sink gien is, komme Rachelman, Phil en de jonge Wytsingen fêst te sitten op it eilân fan 'e bonkeklopperdraak. Dêr fertelt Rachelman oer syn fierdere moetings mei de bonkeklopperdraak, dy't wat langer wat healwizer wurde. In kear doe't Rachelman yn 'e tropen skipbrek lit hie op in minuskúl ûnbewenne eilantsje omjûn troch bloedtoarstige hammerhaaien, fûn de bonkeklopperdraak him dêr. It smoarge bist soe him deadien hawwe as er net oer de see fuortdraafd wie nei in oar, grutter, ûnbewenne eilân, troch de hammerhaaien as ûnwillige stapstiennen te brûken. Likegoed hied er it gruttere eilantsje net berikt as der op it lêste momint, doe't de bonkeklopperdraak him hàst te pakken hie, net in reuseftige hammerwalfisk út 'e see opsprongen wie dy't de draak opfrette woe. Spitigernôch slagge it de bonkeklopperdraak om te ûntkommen.
In oare kear, jierren letter, fûn de bonkeklopperdraak Rachelman wer en jage him it oerwâld yn en by de skeante fan in fulkaan op. Doe't er dwers oer de krater sprong, dy't fol siet mei boarreljende lava, hie de draak him wer op in hier nei te pakken, mar op it lêste momint sprong der in hammerjak út 'e lava omheech dy't de draak opfrette woe. Spitigernôch slagge it de bonkeklopperdraak op 'e nij om te ûntkommen.
Ethel Portnoy
Wurk
Portnoy skreau foar de Haagse Post, NRC Handelsblad, Maatstaf en Vrij Nederland
Mattias (apostel)
Oerlevering
Neffens meardere oerleveringen wurke Mattias neitiid yn Judeä en waard er fanwegen it better meitsjes fan siken, bekearings en syn skerpsinnige preken by de Hege Ried oanklage. Hy waard ta de dea feroardiele troch stienniging en dêrnei mei de bile ûntholle. Ek binne der ferhalen dat Mattias yn Grikelân of yn de Kaukasus it leauwe brocht, ear't hy yn it jier 63 stiennige en dêrnei ûntholle waard
Grutte Priis Formule 1 fan Dútslân 2002
Utslaggen fan de Grutte Priis Formule 1 fan Dútslân 2002 yn Hockenheim op 28 july 2002. It wie de tolfde fan 17 races fan de Formule 1 yn 2002. Hy waard op de Hockenheimring hâlden. De race waard hâlden oer 	67 omgongen, op it 4,6 km lange sirkwy foar in raceôfstân fan 306,4 kilometer. It wie de earste Grutte Priis op de fernijde Hockenheimring.
Barbara Baarsma
Libben en wurk
Barbara Baarsma waard yn 1969 berne yn Leien as dochter fan in arts. Op jonge jierren ferhuze se nei Goeree-Overflakkee dêr't har heit kno-dokter wie. Yn Middelharnis folge Baarsma Ateneum B. Nei de middelbere skoalle sette se út ein mei in stúdzje Yndustrieel Untwerpen oan de TU Delft. Nei in jier stapte se oer op ekonomy oan de Universiteit fan Amsterdam (UfA). Yn 2000 promovearre Baarsma oan de UfA ta doktor yn de ekonomy.
Baarsma is út en troch as saakkundige gast by telefyzjeprogramma's as Jinek, Pauw en De Wereld Draait Door.
St. Martin's Press
Skiednis
St. Martin's Press hat wurken útjûn fan sokke foaroansteande auteurs as Dan Brown, Jackie Collins en Robert Ludlum. De útjouwerij publisearret benammen fiksje, wêrûnder fral bestsellers fan sjenres as detektiveromans, skrillers en romantyk. Yn 1981 waard de skoalboekdifyzje Bedford-St. Martin's oprjochte, in joint venture mei de Bedford, Freeman & Worth Publishing Group, dy't no ek ûnderdiel útmakket fan Holtzbrinck. Yn 1986 waard de útjouwerij Tom Doherty Associates oernommen (mei as bekendste ymprint Tor Books), dy't science fiction en fantasy publisearret.
Gulfport (Mississippy)
Gulfport is in stêd yn it súdeasten fan 'e Amerikaanske steat Mississippy. It is it haadplak fan Harrison County. Ynwennertal: 71.012 (2013).
Ginnifer Goodwin
Aktearkarriêre
Yn 2014 liende Goodwin har stim oan it personaazje Fawn yn 'e Disney-tekenfilm Tinker Bell and the Legend of the NeverBeast. Yn 2016 die se itselde foar Judy Hopps, de haadpersoan út 'e Disney-tekenfilm Zootopia, in knyn dy't plysje wurde wol. Dyselde rol fertolke se ek (as stimaktrise) yn it fideospultsje Disney Infinity 3.0 (2015). Foar har rol yn Zootopia waard Goodwin op 'e nij nominearre foar in People's Choice Award, diskear yn de kategory favorite stim yn in animaasjefilm, en boppedat wûn se der in Kids' Choice Award foar (dield mei har tsjinspiler Jason Bateman), in Alliance of Women Film Journalists Award en in Voice Arts Award. Fierders wie Goodwin yn 2015 op 'e tillefyzje te sjen yn it geneälogyske programma Who Do You Think You Are?, wêryn't se har stambeam werom troch de tiid folge. Yn jannewaris 2017 waard Goodwin cast yn 'e rol fan Marianne yn it toanielstik Constellations, dat dat jiers yn juny en july yn it Geffen Playhouse yn Los Angeles op 'e planken brocht waard.
Oligargy
Yn de fjirde iuw f.Kr. waard soks yn Atene waarnommen, nei't de demokrasy dêre de olargy ferfongen hie. Hja lutsen lotten om amtners oan te wizen sa't it foarmjen fan in oligargy tefoaren komme wurde koe. Ek de oare Grykske poleis Sparta en Korinte en de Punyske stêdsteat Kartago wiene oligargyen.
Marilyn Durham
Skriuwkarriêre
Durham har trêde en lêste boek liet hast tsien jier op him wachtsje. It krige de titel Flambard's Confession, en ferskynde yn 1982, op 'e nij by Harcourt. It is in histoaryske roman dy't spilet yn it Ingelân fan 'e ein fan 'e alfde en it begjin fan 'e tolfde iuw, en giet oer Flambard, in preester en fertrouling fan Willem de Oermasterder en Willem II, de earste beide Normandyske keningen fan Ingelân. It ferhaal wurdt ferteld as in bycht op it stjerbêd en sit fol hofyntriizjes en kleurrike beskriuwings fan 'e Midsiuwen. Dit boek waard tige goed ûntfongen troch de kritisy, mar ferkocht in stik minder as Durham har earste beide boeken.
List fan Yslânske ambassadeurs yn de Sowjetuny
Dit is in list fan Yslânske ambassadeurs yn Sowjetuny.
Jean de La Fontaine
Wurk
La Fontaine wie in klassisist. Hy helle de ynspiraasje foar syn fabels meast út de klassike âldheid, lykas Aesopus en Phaedrus, mar ek út de Yndiaaske literatuer: de Pañcatantra.
Aarbergen
Yndieling
De gemeente Aarbergen is yn de folgjende Ortsteile yndield (ynwennertal neffens 30 juny 2018):
Katedraal fan Coventry
De Katedraal fan Coventry of Sint-Michaelkatedraal (Ingelsk: Coventry Cathedral; St Michael’s Cathedral) is de biskopstsjerke fan it Anglikaanske bisdom Coventry yn de Ingelske stêd Coventry.
De Stalingradmadonna
Yn in kapel fan de katedraal hinget in kopy fan de saneamde Stalingradmadonna, in tekening dy't de Dútske lazaretarts Kurt Reuber yn de kryst fan 1942 by de Slach om Stalingrad makke. It orizjineel fan de Stalingradmadonna hinget yn de Kaiser-Wilhelm-Gedächtniskirche fan Berlyn.
Oargel
It oargel waard yn 1962 troch de oargelboufirma Harrison & Harrison boud. It ynstrumint stiet op twa ferskillende plakken noardlik en súdlik fan it koer mei de kant fan it front nei it skip ta. Op de noardlike kant steane it Swell- en Solo-Organ opsteld, wylst op de súdlike kant it Great Organ stiet. It oargel hat meiïnoar 72 registers op fjouwer manualen en pedaal. De traktueren binne elektropneumatysk.
Protestantske tsjerke fan Ryptsjerk
Skiednis
De tsjerke waard om it jier 1750 hinne as in ienfâldige sealtsjerke mei in trijesidich koer boud. Foar dy tiid stie der in âlder tsjerkje by it eardere slúske, op it plak dêr't de Easterdyk op de Slachtedyk útkomt.
De ôfskieding yn 1834 en de doleânsje yn 1886 krigen yn Ryptsjerk net in soad oanhingers, nei alle gedachten om't de gemeente rjochtsinnich genôch wie. Nei de doleânsje tsjerkten de grifformearden ynearsten yn Oentsjerk. Letter, doe't ek Hurdegaryp yn 1959 in grifformearde tsjerke krige, sluten de Ryptsjerker grifformearden harren by Hurdegaryp oan. Yn de tsjerke steane in preekstoel, in doophek en fjouwer hearebanken út de 18e iuw.
Klok
Yn de toer hinget in klok út de tiid fan foar de reformaasje, dy't getten waard yn 1546. Op de klok steane de reliëfs fan Simson yn gefjocht mei de liuw en syn Filistynske frou Delila mei in spear. De 598 kg. swiere klok waard yn 1943 troch de besetters út de toer weihelle, mar waard net omsmolten en kaam letter werom yn de tsjerketoer.
Dom fan Spiers
20e iuw oant hjoeddedei
Yn de perioade 1957-1961 hat der in grutte restauraasje west. Dêrby krige de tsjerke in romaansker ynterieur. De Nazarener fresko's út de 19e iuw waarden mei it stúkwurk ferwidere en binne tsjintwurdich yn de Keizerseal te sjen. De 19 fresko's yn it middenskip fan de Marije-syklus ûnder de noardlike en súdlike ramen holden lykwols harren âlde plak. De broazelige sânstiennen pylders krigen mei semintynjeksjes mear stevigens. Oan de hân fan gravueres en foarbylden fan soartgelikense bouwurken binne doe ek de yn de barokke tiid ferwidere gevels fan it dwersskip en it koer rekonstruearre. Ek yn it diel fan de fiering binne inkelde feroarings ferwidere, al koene dêr omreden fan de stabiliteit de barokke fersterkings net ferwidere wurde.
Keizerseal
De Kaysersaal leit yn it westlike diel boppe de foarhal, dy't nei de dêr steande bylden de Keizershal neamd wurdt. It neoromaanske westwurk is neffens in plan fan Heinrich Hübsch boud en ferfong eartiids it barokke westwurk fan Neumann. Opfallend yn de Keizersseal is it grutte roasfinster, dat boppe de haadyngong nei de foarhal ynbrocht is. Yn de seal is in moarmeren kopy fan it âlde ferbaarnde genedebyld fan de Patrona Spirensis te sjen, dat troch de byldhouwer Joachim Günther yn 1777 foar it barokke westwurk makke waard. Lang wie de Keizersseal net foar it publyk tagongklik, mar sûnt 2012 binne dêr de fresko's te sjen dy't yn de jierren 1950 út de tsjerke ferwidere binne. Benammen it fresko de "Kroaning fan Marije", dat eartiids yn de apsis wie oanbrocht, is it besjen wurdich.
To Guard Against the Dark
Ynhâld
Oan 'e ein fan The Gate to Futures Past, it foarrige diel fan The Clan Chronicles, die bliken dat de M'hiray (oftewol de leden fan 'e Clan) en de Om'ray (dêr't hja fan ôfstammen) eins wêzens fan enerzjy binne, de Sjongers, dy't yn matearje bestrûpt rekke binne. Hja komme út in parallel universum, dat hja it Al-wat-is neame, wylst hja it fysike hielal dat bewenne wurdt troch de minskheid en in grut tal bûtenierdske rassen betitelje as it Neat-echt. Dy beide universa wurde faninoar skaat troch in buffer dy't de Clan fan âlds de 'M'hir' neamde, de Drapsk de 'Rokige Wei', de Hoveny it 'nul-roaster' en Sjongers it 'Tuskenyn'. De Sjongers diele it Al-wat-is mei oarsoartige wêzens, wêrûnder guon fan skriklike macht. De âlde, grutdiels ferdwûne beskaving fan 'e Hoveny hie in brek slein troch it Tuskenyn nei it Al-wat-is, dat se eksploitearren as in boarne fan enerzjy sûnder te beseffen wat se diene. It ferdwinen fan 'e Hoveny-beskaving, frijwol fan it iene op it oare stuit, wie it wurk fan 'e machtige wêzens út it Al-wat-is, dy't harren hielal ferdigenen.
Grandview (Washington)
300px|thumb|left|Sintrum fan Grandview Grandview is in plak (city) yn Yakima County yn de Amerikaanske steat Washington. It hat in ynwennertal fan 10.862 neffens de folkstelling fan 2010. It leit 61 km eastlik fan Yakima en 61 km bewesten Kennewick. Grandview krige syn namme yn 1906 om reden fan it grutte útsicht op de bergen Adams en Rainier. It plak krige stêdsrjochten op 21 septimber 1909. It ûntstie as (?) healweis it spoar tusken Sunnyside en Prosser. De ekonomy fan Grandview bestiet foar it grutste part út lânbou en de dêroan besibbe yndustry, lykas: apels, kjersen, druven, hop, asperzje, mais, weet, molkfee en oare plant- en fruitteelten en harren ferwurkingsfabriken.
Marisa Papen
Libben
Nei skoalle studearre Marisa Papen marketing. Yn 2015 begon se te wurkjen as model. Se waard fotografearre foar Playboy yn Dútslân (2017), Meksiko (2019) en Portugal (2016). Yn 2016 publisearre se in kalinder wêryn't se it probleem fan plestik yn 'e oseaan oanpakt. In jier letter kaam Marisa Papen yn de hiele wrâld yn it nijs doe't se neaken fotografearre waard yn Egyptyske timpels. Dêrfoar waard se arresteare foar it nimmen fan neakenfoto's, wat strafber is yn Egypte. Nei't har fotograaf de oangeande foto's wiske, binne beiden frijlitten. Yn 2018 waarden neakenfoto's makke yn it Fatikaan en Jeruzalim. In jier letter waard se ek arresteare foar it útdwaan fan har boerka yn 'e moskee Hagia Sofia (Istanbûl), wêrûnder se neaken wie. It doel fan Marisa Papen is om it lichem te deseksualisearjen.
Marcussen & Søn
Skiednis
It bedriuw is sûnt 1830 yn Aabenraa yn it suden fan Jutlân fêstige. It âldste noch te bespyljen oargel fan it bedriuw datearret fan 1820. De ûndernimming makke yn de rin fan de tiid sa'n 1.125 tsjerke- en konstertoargels en restaurearren oargels oer de hiele wrâld. It haadoargel fan de Laurenstsjerke yn Rotterdam waard boud troch Marcussen & Søn en is mei 7.486 oargelpipen it grutste oargel fan Nederlân en ien fan de grutste oargels fan Europa.
Panama City Beach (Floarida)
Skiednis
Panama City Beach waard yn 1939 stifte. Yn 1960 wie it noch mar in útbuorren mei 36 ynwenners, in befolkingsoantal dat yn 'e tsien jier dêrnei hast ferdûbele ta 67. Pas tusken 1970 en 1980 kaam de ûntwikkeling fan it gebiet fan 'e grûn. Yn 1977 krige Panama City Beach stedsrjochten, en yn 1980 wiene der 2.148 ynwenners. Sûnt is it plak stadichwei trochgroeid, fia goed 4.000 ywenners yn 1990 en krapoan 7.700 yn 2000, nei goed 12.000 yn 2010.
Edwert III fan Ingelân
Jonge jierren
Yn 1326 foelen Mortimer en Isabella tegearre Ingelân binnen oan it haad fan in lyts legerke dat nei de lâning al rillegau oanwoeks trochdat alderhanne malkontinten har derby oansleaten. It rezjym fan Edwert II stoarte yn, en hy flechte nei Wales, dêr't er yn novimber 1326 finzen nommen waard. Op 25 jannewaris 1327 waard er twongen om ôfstân te dwaan fan 'e troan yn it foardiel fan syn doe fyftjinjierrige soan Edwert III, dy't op 1 febrewaris fan datselde jier kroane waard. Dêrnei waard Edwert II finzen set op it Kastiel fan Berkeley, yn Ingelân, dêr't er acht moanne letter, op 21 septimber, kaam te ferstjerren yn 'e âlderdom fan 43 jier. Histoarisy fermoedzje frij algemien dat er út 'e wei romme is, en binne yn mearderheid fan betinken dat Mortimer dêr de hân yn hie.
Oarloch mei Frankryk
Nei 1342 hold Edwert III op mei it sluten fan fergese alliânsjes, en begûn er syn eigen legers aktiver yn te setten, net inkeld tsjin Frankryk sels, mar ek by in yntervinsje yn 'e Bretonske Súksesjeoarloch. Yn 1346 stiek Edwert mei in leger fan 15.000 man oer nei Normandje, dêr't der de stêd Caen plondere en troch Noard-Frankryk nei Flaanderen marsjearre, dêr't in oar Ingelsk leger lei. Op 26 augustus fersloech Edwert in folle grutter Frânsk leger yn 'e Slach by Crécy. Koarte tiid letter waard yn it noarden fan Ingelân yn 'e Slach by Neville's Cross it Skotske leger ferslein en de Skotske kening David II (dy't troud wie mei Edwert syn suster Jehanna fan de Toer) kriichsfinzen nommen. No't er derop fertrouwe koe dat syn noardgrins feilich wie, sette Edwert syn fjildtocht yn Frankryk fuort, wêrby't er belis sloech foar de wichtige havenstêd Kalês. Dy belegering wie de grutste Ingelske ûndernimming út 'e Hûndertjierrige Oarloch, dêr't mear as 35.000 man by belutsen wiene. Nei in belis fan alve moanne joegen de ferdigeners fan Kalês har op 3 augustus 1347 oer. De havenstêd soe dêrnei oant 1558 yn Ingelske hannen bliuwe.
De pest
Nei de fal fan Kalês waard Edwert III troch dingen dy't er net yn 'e macht hie, twongen om syn oarlochsynset te beheinen. Yn 1348 waard Ingelân nammentlik troffen troch de pest, of de Swarte Dea, sa't dizze epidemy neamd waard. Dêrby kaam in trêdepart of in sels noch grutter oanpart fan 'e befolking om it libben, wat late ta in grut tekoart oan mankrêft yn 'e lânbou, en sadwaande ta in navenant grutte stiging fan 'e arbeidskosten. Dêrtroch kamen grutgrûnbesitters yn 'e finansjele swierrichheden, mei as gefolch dat der minder belesting nei de skatkiste streamde. Dêrop griep de kening yn. Om it near te lizzen op fierdere stiging fan 'e arbeidskosten waard yn 1349 de Arbeidersordinânsje ôfkundige, yn 1351 folge troch it Arbeidersstatút. Sok besykjen ta leanregulearring koe op 'e lange termyn net wurkje, mar op 'e koarte termyn wie it tige effektyf. De pestepidemy late net ta in folslein ynstoarten fan regear en maatskippij, en de faasje wêrmei't it lân neitiid wer by de wâl opklaude, wie opmerklik. Dat wie foar in grut part te tankjen oan it kompetinte liederskip fan 'e grutskathâlder Willem fan Shareshull en de opperrjochter Willem fan Edington.
Egedal (gemeente)
Egedal is in gemeente yn Nordsjælland yn de regio Haadstêd (Deensk: Region Hovedstaden) yn Denemark. De gemeente hat in oerflak fan 	125,87 km² en in befolking fan likernôch 43.000 (2018) ynwenners.
Thiago Neves
200px|right (27 febrewaris 1985) is in Brazyljaansk fuotballer. Earder spile foar Paraná, Vegalta Sendai, Fluminense, Hamburg, Al-Hilal, Flamengo en Al-Jazira.
Herfoarme tsjerke (Nyegea)
Beskriuwing
De tsjerke is in ryksmonumint.
Mûldierlieder
In mûldierlieder is immen dy't mei bagaazje of hannelswaren bepakte mûldieren (of oare lêstdieren) liedt. Soks kaam foarhinne foar yn grutte dielen fan 'e wrâld, yn 't bysûnder yn Jeropa en Noard-Amearika. Dêr is it no sa goed as in histoarysk berop. Yn Súd-Amearika, lykwols, komme mûldierlieders noch rûnom foar, benammen op 'e smelle, steile berchpaden yn 'e Andes.
Katedraal fan Truro
Oargel
It oargel fan Henry Willis út 1887 wurdt beskôge as ien fan de bêste ynstruminten fan it lân. It waard yn Londen boud en mei de boat nei Cornwall transportearre. It oargel hie hast deselde spesifikaasje as it oargel dat Willis in jier earder boud foar de Sint-Michaeltsjerke, de lettere katedraal fan Coventry.
Bobslydzjen op de Olympyske Winterspullen 1924
De Olympyske Winterspullen 1924, ek wol de Ie Olympiade neamd, waarden yn 1924 yn Chamonix, Frankryk hâlden. Dat wie fan 25 jannewaris oant en mei 5 febrewaris. It bobslydzjen wie yn de La Piste de Bobsleigh des Pellerins. It wie de earste kear dat it bobslydzjen op it programma stie.
Lünen
Eartiids wie Lünen it belangrykste beafeartssintrum fan it bisdom Münster, dêr't yn de Tritichjierrige Kriich in ein oan kaam. Tsjintwurdich witte pylgers noch jimmeroan it paad te finen nei Alt-Lünen foar in besite oan it mirakuleuze Marijebyld yn de neogoatyske Marijetsjerke.
Koerier
De froulike foarm fan 'koerier' is koerierster, mar dat wurd hat in spesifike bybetsjutting. Yn 'e Twadde Wrâldoarloch waarden nammentlik koerierstsjinsten foar it ferset benammen útfierd troch jonge froulju. Foarbylden fan guod dat hja oerbrochten, binne: bonkaarten, ferfalske identiteitsbewizen en teffens soms wapens of eksplosiven. Dat wie gefaarlik fan wurk, want as se pakt waarden troch de Dútsers, draaiden se in raar gat yn.
Hünstetten
Yndieling
De gemeente bestiet út tsjien plakken, wêrfan't Ketternschwalbach neffens ynwennertal it lytst is en Wallrabenstein mei goed twatûzen ynwenner it grutst.
Refizjonistyske western
De refizjonistyske western, ek wol anty-western neamd, is in subsjenre fan 'e westernfilm dat bestiet út films mei in plot dy't him net oan 'e tradisjonele opbou fan in westernfilm hâldt. It subsjenre giet tebek oant de iere 1960-er jierren en belibbe syn heechtijdagen fan 'e midden fan dat desennium oant en mei de earste helte fan 'e 1970-er jierren. Hjoed de dei bestiet in grut part fan 'e westernfilms dy't noch makke wurde út refizjonistyske westerns. Yn sokke films binne bgl. banditen of Yndianen de protagonisten, wylst de sheriff of de Amerikaanske kavalery de rol fan antagonist taparte kriget.
Blood Rites (roman fan Jim Butcher)
Blood Rites is in roman fan it fantasysjenre skreaun troch de Amerikaanske auteur Jim Butcher. De titel betsjut "Bloedrituëlen", mar it is in wurdboarterij, mei't it itselde klinkt as Blood Rights, "Bloedrjochten". Dy beide betsjuttings wize op 'e ûnderwerpen fan it boek: fampieren en famyljebannen. De roman, dy't skreaun is yn it ik-perspektyf, foarmet it sechsde diel fan 'e romansearje The Dresden Files, dy't ta it subsjenre fan 'e urban fantasy heart. It folget as sadanich op Death Masks. Yn Blood Rites wurdt de help fan Harry Dresden, praktisearjend tsjoender en privee-detektive te Chicago, ynroppen troch de wite fampier Thomas Raith yn in saak dy't Harry belûkt by de pornoyndustry en Thomas syn oersekste famylje. Fan gefolgen komt Harry in geheim op it spoar dat syn libben foar altyd feroarje sil. Blood Rites waard yn 2004 publisearre troch de New Yorkske útjouwerij Roc Books. Yn 2006 waard it boek troch de Science Fiction Book Club werpublisearre yn 'e omnibusedysje Wizard at Large, mei Dead Beat, it sânde diel fan The Dresden Files.
Ynhâld
Dêr komt Harry yn 'e kunde mei Jake Guffie (alias Jack Rockhardt), in freonlike pornoakteur, en dy syn opfokte, agressive kollega Bobby. Ek moetet er Joan Dallas, de produsinte fan 'e film, fan wa't Harry yn namme de assistint is. Al rillegau nei syn oankomst merkt Harry in weach fan swarte magy op, dy't by him en Joan lâns giet yn 'e rjochting fan 'e klaaikeamers fan 'e akteurs. Hy hastiget him dy kant út en wit troch fluch en kordaat yngripen it libben te rêden fan ien fan 'e aktrises, Giselle. Hja stie ûnder de dûs doe't it wetter ynienen gleonhjit waard. Doe't se dêrfoar tebekwykte, foel se troch de glêzen wand fan 'e dûssel, wêrby't se har sels op in hier nei de kiel trochsnie. Wylst se de bliedend op 'e flier bedarre, foel de lampe út it plafon, sadat se elektrokutearre wurden hie yn har eigen bloed as Harry net fanwegen kommen wie. Wylst Giselle yn 'e ambulânse nei it sikehûs brocht wurdt, en Joan dêr ek hinne giet mei Jake, dy't ek in elektryske skok hân hat, wurdt de produksje oant healwei de middei stillein.
Dy deis is it sneon, en Harry hat in moeting mei Murphy en Kincaid om harren aksje tsjin Mavra-en-dy troch te praten ear't Murphy nei har famyljedei giet. It yn 'e kunde kommen fan Murphy en Kincaid giet wat stroef as Kincaid it nedich fynt om Murphy op 'e proef te stellen. Neitiid jout Murphy oan Harry de ynformaasje troch dy't se fan it ynternet en fan har eigen kontakten yn Los Angeles gearfandele hat oangeande Genosa en de saak fan 'e flok. Dêrtroch beseft Harry ynienen dat de swarte magy fan 'e flok eltse kear op deselde tiid arrivearret: omrekkene nei de tiidsône fan Los Angeles is dat om trettjin minuten foar de middeisoere of om trettjin minuten foar midsnacht. Der is gjin inkele reden om dat sa te dwaan, of it moat wêze dat men net by steat is om it op in oare wize te dwaan. Dêrtroch komt Harry ta de reälisaasje dat er hjir mei magy fan dwaan hat dy't opwekke wurdt mei in ritueel, ynstee fan 'e magy fan in tsjoender of in oare beoefener. Rituële magy is wat dat eltsenien brûke kin, ek as men totaal gjin talint foar magy hat, troch sekuer de regels fan in ritueel út te fieren.
Harry besiket dêrnei Thomas op te skiljen, mar Inari nimt op, dy't him fertelt dat Thomas ûnder bedriging mei in pistoal meinommen is troch ien fan 'e liifwachten fan harren heit. Harry kriget dan Lara Raith oan 'e tillefoan, mei wa't er it op in akkoartsje goaid. Hy ûnthjit har dat er har de macht yn it Hûs Raith en oer it hiele Wite Hôf jaan sil, en yn ruil dêrfoar wol er trije dingen. Yn it foarste plak wol er Thomas sûn en wol werom. Oard wol er dat it Wite Hôf ophâldt mei syn bemuoienissen mei Arturo Genosa. En trêd wol er dat Lara har suske Inari útleit hokfoar famylje se út komt en har de frije kar jout om in wite fampier te wurden of net. Lara wol witte wêrom't Harry sa yn noed sit oer Thomas, en as se trochfreget, is Harry twongen om har te fertellen dat se healbruorren binne. As Lara ienris Harry syn motiven begrypt (en ûnderwilens ek noch in stikje ynformaasje krigen hat dat se mooglik letter foar sjantaazjedoelen brûke kin), stimt se yn mei Harry syn foarstel.
Murphy pikt Harry by syn appartemint op 'e motor op en tegearre bejouwe se har nei it lânhûs fan 'e Raiths. Dêr moetsje se net inkeld Lara, mar ek Inari en har freon Bobby. Dyselden helpe immen nei bûten ta dy't Harry earst oansjocht foar in krebintich âldwyfke, mar by neier ynsjen blykt it Justine te wêzen, dy't noch libbet om't Thomas sa fan har hâldt dat er him, doe't er himsels mei har libbenskrêft fuorre, op it alderlêste stuit foar har dea fan har losskuord hat. Lara leit út dat dat eins ûnmooglik wêze moatte soe. It is dúdlik dat Thomas der sels gjin weet mear fan hat en mient dat er Justine deade hat. Likegoed is Justine tige by tige ferswakke, en har hier is alhiel griis wurden. Troch har mystike bân mei Thomas kin se lykwols oanjaan dat er deunby is en yn hokker rjochting. It docht bliken dat Thomas him yn in grot op it lângoed fan 'e Raiths befynt dy't de Djipten hjit. Dêr is in ûnmjitlik djippe kleau dy't de Raiths brûke om 'e stoflike omskotten fan harren slachtoffers yn te smiten.
Mei Thomas besiket Harry de filla fan 'e Raiths, dêr't Lara it no foar it sizzen hat en har heit folslein ûnder de tomme hâldt. Foar de bûtenwrâld wurdt lykwols de skyn opholden dat Raith sels noch altyd kening fan it Wite Hôf is. Dêrom ferbrekt Lara ek alle bannen mei Thomas, om't de haat tusken him en har heit algemien bekend is en it dus nuver lykje soe as Thomas ynienen in wurdearre lid fan it Hûs Raith waard. Thomas hat in moeting mei Justine, dy't neffens Lara stadichoan opbetteret. Se ûnthjit dat Justine ûnder har beskerming bliuwe kin en dat it har oan neat ûntbrekke sil. Justine is tige bliid om Thomas te sjen en oarsom allyksa, mar as Thomas har ta ôfskie in tút op it wang jout, ferbrânt er him de lippen, wat oanjout dat se de lêste kear dat se seks hie, mei ien wie fan wa't se wier hold en dy't ek wier fan har hold: iroanysk genôch hawwe Thomas syn eigen gefoelens foar har dus makke dat er har net mear oanreitsje kin. Fierders fertelt Lara dat Bobby en Inari wier fereale opinoar lykje te wêzen, en dat Inari dus nei alle gedachten gjin wite fampier wurde sil. It pear hat plannen om nei Kalifornje te ferhúzjen en dêr in eigen bedriuw te begjinnen. Lara wit no dat Harry en Thomas bruorren binne, mar Harry wit hoe't it sit mei Lara en har heit. Se slute dêrom in duorjend bestân.
Walt Disney Pictures
Skiednis
De poat fan 'e Disney-korporaasje dy't live-action-films produsearre, waard op 1 april 1983 ûnder de namme Walt Disney Pictures ta in bestjoerlik selsstannich bedriuw makke. De earste algemien direkteur fan 'e nije ûndernimming wie Richard Berger, dy't yn febrewaris 1984 Touchstone Films oprjochte as in dochterûndernimming fan Walt Disney Pictures. De bedoeling wie dat Walt Disney Pictures bernefilms en famyljefilms meitsje soe, wylst Touchstone films foar tiners en folwoeksenen útbringe soe. Letter yn 1984 moast Berger it fjild romje doe't Ron W. Miller as algemien direkteur fan The Walt Disney Company opfolge waard troch Michael Eisner, dy't syn eigen filmbaas, Jeffrey Katzenberg, meibrocht om lieding te jaan oan Walt Disney Pictures.
Ynvestearjen
Ynvestearring en kosten
Ynvestearrings wurde dan ek yn 'e measte gefallen dien foar kaptaalguod, lykas masines, gebouwen en transportmiddels. Kaptaalguod leveret in bydrage oan it einprodukt, mar makket gjin ûnderdiel út fan it einprodukt. Kaptaalguod hat oer it algemien in libbensdoer fan teminsten ferskate jierren.
Belizzen
Immen dy't jild stekt yn in bedriuw dat sines net is, wurdt in ynvestearder neamd. Sa'nent ferwachtet letter gjin rinte op syn ynvestearring, mar wol in diel fan 'e winst: in winstútkearing. Ynvestearjen yn dizze sin fan it wurd is besibbe oan belizzen, mar it is net itselde. Belizzen is it oanskaffen fan finansjele wearden dy't frij ienfâldich te ferhanneljen binne, lykas frjemd jild, oandielen en obligaasjes. Kaptaalguod, lykas huzen, fabriken en yn guon gefallen keunst, falle net ûnder belizzings.
Tiidsynvestearring
In ynvestearring is faak in opoffering fan jild, mar ek it opofferjen fan tiid kin in ynvestearring wêze. Immen kin neitinke oer in fraachstik, of in boek lêze, of in sosjaal netwurk opbouwe. Dat binne allegear dingen dy't as ynvestearrings útlein wurde kinne. Oare foarbylden binne it folgjen fan in oplieding of de training fan in atleet foar in sportprestaasje.
Max Raabe
Wurkpaad
Raabe spesjalisearre him yn jazz en it werombringen fan it lûd fan de Dútske dûns- en filmmuzyk út de jierren 1920 en 1930, ek troch it útfieren fan lieten fan de Dútske muzykgroep Comedian Harmonists. Mei humoristyske foardrachtsjes yn syn karakteristike útspraak mei in tige rôljende "r" riget er yn in stiif oandwaande hâlding de ferskillende muzykstikken oan inoar.
Ham (sjimpansee)
Ham waard op 31 jannewaris 1961 troch de Amerikanen de romte yn sketten. Hy fierde in taak út, sadat syn funksjonearjen yn de romte beöardield wurde koe en syn lichemsfunksjes waarden sekuer byholden op Ierde. Hy lâne 16,5 minuten letter yn de Atlantyske Oseaan. Dat barde fjouwer jier nei't de Russen harren hûn Laika de romte yn brocht hiene. Oars as Laika oerlibbe Ham de romteflecht wol. Yn tsjinstelling ta de Russen brûkten de Amerikanen primaten by har' testflechten, om sa goed at koe de effekten fan ferbliuwe yn de romte op it minsklik lichem foarsizze te kinnen. De Amerikanen hiene earder al, mei wikseljend sukses resusaapkes en deadskopaapkes yn de romte brocht.